Tysk vin

Tysk vin omhandler viner dyrket og ferdigstilt i Tyskland med navn på vindistriktene og druetyper som er typiske for områdene. Andre druer er i bruk, men i mindre målestokk.


== Historie ==
Tysklands vinproduksjon startet med at Romere plantet vinstokker i de bratte skråningene (opptil 60 grader hellning) i Moseldalen.


== Geografisk utstrekning ==
Tyskland hører til de nordligste vinproduserende landene og har generelt et kjølig klima for vindyrking. 78% av de tyske vinene er hvite og har tradisjonelt vært søte med lavt innhold av alkohol, men i dag er de fleste tørre eller halvtørre. Som regel er de lette, fruktige og syrlige uten fatsmak (barrique).
Særlig i de nordligste distriktene har elvene en stor betydning for vindyrkingen. I de bratte dalsidene ned mot Rhinen og Mosel gjør det relativt varme elvevannet vekstsesongen lenger og minsker faren for nattefrost seint på våren og tidlig på høsten.
I de nordvestlige vindistriktene – Mosel, Rheingau og Rheinpfalz – dyrkes det gjerne Riesling som gir mer syrlig preg på vinen.  I de sørligere regionene, som Baden, er det druen Pinot Noir som er førstevalget. I Tyskland kalles druen for Spätburgunder. Mye går til hvitvin, men tyskerne har også tradisjon for å produsere søte rødviner.


== Vinklassifisering ==
Tysk vin er delt opp i 4 klassifikasjoner: Deutscher Tafelwein, Deutscher Landwein, Qualitätswein bestimmter Anbaugebiete (QbA) og Prädikatswein.


== Vinområder ==
I Tyskland finnes 13 områder som produserer Qualitätswein: 

Ahr (nr 1 på kartet) har sitt navn etter elven Ahr. Det er Tysklands største område for rødvin.Baden (nr 2 på kartet) er det sørligste og det tredje største vinområdet i Tyskland.Franken (nr 3 på kartet) ligger nordvest i regionen Franken.Hessische Bergstrasse (nr 4 på kartet) er et av Tysklands minste vinområder. Det har sitt navn etter landeveien og landskapet Bergstraße som går langs Odenwalds vestgrense fra Darmstadt til Wiesloch.Mittelrhein (nr 5 på kartet) strekker seg over ca. 110 kilometer fra Nahes munning ved Bingen am Rhein til Siebengebirge ved Bonn.Mosel (nr. 6 på kartet), som inntil 2006 ble kalt Mosel-Saar-Ruwer, ligger sørvest i Tyskland og er den femte største av landets vinregioner. Jordsmonnet er preget av skifer, noe som ofte gir en spesiell mineralitet i vinene herfra. Vinene er meget lette og delikate. De beste kvalitetsvinene kommer fra enkeltvinmarker rundt landsbyene Wehlen, Bernkastel, Erden. Saar er en sideelv i sør, hvor det produseres slanke, strengere viner. Rieslingene fra området rundt Scharzhof er blant Tysklands dyreste. Rūwer er den andre sideelven til Mosel hvor det også produseres Riesling av topp kvalitet, spesielt rundt landsbyen Eitelsbach.Nahe (nr 7 på kartet), ligger ved Moselflodens og Rhinens dalstrekninger. Regionen er oppkalt etter floden som renner her. Det har vært dyrket vin her siden år 766. Vinene her er aromatiske, duftende, fruktaktige og smakfulle. Hvitvinene laget av Riesling er mest populære fra området, men også rødviner fremstilt av typen Dornfelder og Pinot Noir . Müller-Thurgau er også en viktig drue i området.Pfalz (nr. 8 på kartet) har lange og varme somre som ofte har lite nedbør. Riesling gir her søte og fyldige viner. Andre druer som brukes: EhrenfelserRheingau (nr 9 på kartet), historisk sett er Rheingau blant de eldste vinproduserende områdene i Tyskland. Begreper som Kabinett ble oppfunnet her. Kabinett betegner særlig utsøkte kvalitetsviner, nemlig dem, som blev oppbevart i et spesielt rom, kabinettet.  I dette vinområdet er hellningene på åssidene ned mot elven på nærmere 60 grader. Det gjør maskinell innhøstning teknisk umulig. Klimatisk sett er Rheingau et av de varmere distriktene i Tyskland. Noe som gir en annerledes vinstil enn den man normalt finner i Moseldalen. I Rheingau er det mer populært å produsere tørre viner. Her er det Riesling-druen som dominerer vinmarkene. Vinene her er aromatiske, karakterfulle, elegante og med kraftig syrlighet.Rheinhessen (nr 10 på kartet) dyrker mye av druene Müller-Thurgau og Sylvaner, men Riesling er på vei inn også her, sammen med Ehrenfelser. Regionen er den største i Tyskland. Her finnes også en vingård som har prøvefelt med alle hvitvinsdruer som eksisterer, for å prøve dem ut som tyskproduserte. Noen av disse vinene er tilgjengelige også i Skandinavia, men produksjonen er begrenset.Saale-Unstrut (nr 11 på kartet) strekker seg langs Unstrut fra Lauche til munningen i Saale ved Namburg og langs Saale fra Jena til Burgwerben ved Weisenfels, med vinberg i Kaatschen, Schulpforte og Bad Kösen.Sachsen (nr 12 på kartet) er det minste og nordligste vinområde i Tyskland og ligger i området rundt Dresden.Württemberg (nr 13 på kartet) er et vinområde mest kjent for sin rødvin.